b'\n_START_ARTICLE_\nPeng\xc4\x97\n_START_PARAGRAPH_\nPeng\xc4\x97 (Peng\xc5\x91) \xe2\x80\x93 buvusi Vengrijos valiuta, naudota 1927\xe2\x80\x931946 metais, kai d\xc4\x97l hiperinfliacijos buvo pakeista forintu. Peng\xc4\x97 buvo padalinta \xc4\xaf 100 fileri\xc5\xb3.\n_START_SECTION_\n\xc4\xaevedimas\n_START_PARAGRAPH_\nPo Pirmojo pasaulinio karo Austrijos \xe2\x80\x93 Vengrijos krona labai nuvert\xc4\x97jo. Vengrijoje buvo \xc4\xafvesta nauja valiuta, kei\xc4\x8diant kronas santykiu 1\xc2\xa0: 12500.\n_START_SECTION_\nNuvert\xc4\x97jimas\n_START_PARAGRAPH_\nPeng\xc4\x97 nuvert\xc4\x97jo po Antrojo pasaulinio karo. Tai yra kol kas did\xc5\xbeiausia u\xc5\xberegistruota hiperinfliacija pasaulyje. Peng\xc4\x97 buvo devalvuota, ta\xc4\x8diau ir tai nepad\xc4\x97jo. Kad i\xc5\xa1vengti didelio ant banknot\xc5\xb3 spausdinam\xc5\xb3 nuli\xc5\xb3 skai\xc4\x8diaus, buvo \xc4\xafvesti milpeng\xc5\x91 (1 000 000 pengi\xc5\xb3) ir bilpeng\xc5\x91 arba b.-peng\xc5\x91 (1 000 000 milpeng\xc5\x91 arba 1 000 000 000 000 pengi\xc5\xb3) nominalai._NEWLINE__NEWLINE_Did\xc5\xbeiausias naudotas banknotas buvo 100 milijon\xc5\xb3 bilpeng\xc5\x91 (100 kvintilijon\xc5\xb3 pengi\xc5\xb3 (100 x 10\xc2\xb9\xe2\x81\xb8)). (\xc5\xbdr. ) I\xc5\xa1leidimo momentu jo vert\xc4\x97 buvo lygi apie 0,20 JAV dolerio. Vieno milijardo bilpeng\xc5\x91 (10\xc2\xb2\xc2\xb9) banknotai (\xc5\xber. ) buvo atspausdinti, ta\xc4\x8diau taip ir nepaleisti \xc4\xaf apyvart\xc4\x85._NEWLINE__NEWLINE_1946 m. rugpj\xc5\xab\xc4\x8dio 1 d. Vengrijoje buvo \xc4\xafvesta nauja valiuta \xe2\x80\x93 forintas. Vienas forintas buvo lygus 400 oktilijonams (400 x 10\xc2\xb2\xe2\x81\xb7 arba 400 000 000 000 000 000 000 000 000 000) pengi\xc5\xb3. Vienas JAV doleris buvo lygus 11,74 forinto.'